Source: http://docplayer.hu/15978674-Forras-vagyonkezelesi-es-befektetesi-reszvenytarsasag.html
Timestamp: 2020-01-18 19:46:34
Document Index: 24759961

Matched Legal Cases: ['Bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

FORRÁS Vagyonkezelési és Befektetési Részvénytársaság - PDF Free Download
1 A FORRÁS Vagyonkezelési és Befektetési Részvénytársaság új szövegű Alapszabálya (T E R V E Z E T) készült a szeptember 14. napjára kitűzött rendkívüli közgyűlés írásbeli előterjesztéseként
2 A FORRÁS Vagyonkezelési és Befektetési Részvénytársaság A L A P S Z A B Á L Y A A Társaság a Váltó-3 Szivárvány Vagyonkezelési és Befektetési Korlátolt Felelősségű Társaság (cégj.sz: ) átalakulásával, annak általános jogutódjaként jött létre. A zártkörűen alapított egyszemélyes jogutód részvénytársaság - a Fővárosi Bíróság mint Cégbíróság július 31. napján kelt bejegyző végzése alapján április 30. napján kezdte meg működését. A FORRÁS Vagyonkezelési és Befektetési Részvénytársaság a Fővárosi Bíróság mint Cégbíróság által vezetett cégnyilvántartásban a cégjegyzékszám alatt szerepel. A Társaság - a gazdasági társaságokról szóló évi CXLIV. törvény (Gt.), valamint a tőkepiacról szóló CXX. törvény (Tpt.) a rendelkezései alapján készült - jelen új szövegű Alapszabályát a szeptember 14. napján megtartott közgyűlés, a /2004. (IX..14.) számú határozatával az alábbiak szerint állapította meg: I. A RÉSZVÉNYTÁRSASÁG CÉGNEVE, SZÉKHELYE 1. A Társaság neve: FORRÁS Vagyonkezelési és Befektetési Részvénytársaság angolul: FORRÁS Trust and Investment Company németül: FORRÁS Vermögensverwaltungs- und Investitions AG rövidített cégneve: FORRÁS Rt. angolul: FORRÁS Co. németül: FORRÁS AG. 2. A Társaság székhelye: 1113 Budapest, Bartók Béla út
3 II. A TÁRSASÁG TEVÉKENYSÉGI KÖRE 3. A Társaság tevékenységi köre: (TEÁOR 03) Vagyonkezelés (főtevékenység) Ingatlanberuházás, -eladás Ingatlanforgalmazás Ingatlan bérbeadása, üzemeltetése Ingatlanügynöki tevékenység Gépkocsikölcsönzés Üzletviteli tanácsadás Máshova nem sorolt egyéb gazdasági szolgáltatás III. A TÁRSASÁG IDŐTARTAMA ÉS MŰKÖDÉSI FORMÁJA 4. A Társaság időtartama és működési formája: 4.1 A Társaság határozatlan időtartamra alakult. 4.2 A Társaság nyilvánosan működő részvénytársaság. IV. A TÁRSASÁG ALAPTŐKÉJE 5. A Társaság alaptőkéje, az alaptőke összetétele A Társaság alaptőkéje (kilencmilliárd-egyezer) Ft, amelyből (negyvenmillió-egyezer) Ft a pénzbeli, (nyolcmilliárdkilencszázhatvamillió) Ft pedig a nem pénzbeli hozzájárulás aránya. 6. Az alaptőkét alkotó részvények száma, névértéke, típusa, fajtája, sorozata 6.1 A részvények száma: A Társaság alaptőkéje összesen (kilencmillió-egy) db részvényből áll. 6.2 A részvények névértéke, típusa, fajtája és sorozata: (ötmillió) darab, egyenként (egyezer) forint névértékű, névre szóló, A sorozatú, azonos jogokat és kötelezettségeket megtestesítő törzsrészvény. 3
4 (négymillió) darab, egyenként (egyezer) forint névértékű, névre szóló, azonos jogokat megtestesítő B sorozatú, szavazati jogot nem biztosító osztalékelsőbbségi részvény. A B sorozatú osztalékelsőbbségi részvények után, a Társaság a részvény névértékére vetített minimum öt százalékos mértékű osztalékot fizet. Amennyiben valamely évben a Társaság az A sorozatú törzsrészvények után a részvény névértékére vetített öt százalékot meghaladó mértékű osztalékot fizet, a B sorozatú osztalékelsőbbségi részvénnyel rendelkező részvényest az A sorozatú törzsrészvényekre megállapítottal azonos mértékű osztalék illeti meg (egy) darab, (egyezer) forint névértékű, névre szóló, C sorozatú, szavazati jogot nem biztosító osztalékelsőbbségi részvény. A C sorozatú osztalékelsőbbségi részvények után, a Társaság a részvény névértékére vetített fix egy százalékos mértékű osztalékot fizet. 7. A részvények előállítási módja 7.1 A Társaság által kibocsátott valamennyi részvény dematerializált értékpapír. 7.2 A közgyűlés a dematerializált részvény nyomdai úton történő előállításáról utóbb nem rendelkezhet. 8. A dematerializált részvény 8.1 A Társaság, mint kibocsátó, a dematerializált részvényekről sorozatonként egy példányban, egy értékpapírnak nem minősülő okiratot állít ki, amelyet a központi értéktárban helyez el. 8.2 A dematerializált részvénysorozatról kiállított okirat tartalmazza: a tulajdonos neve kivételével a részvény jogszabályban (Gt.) meghatározott valamennyi tartalmi kellékét; a kibocsátásról szóló döntést; a kibocsátott teljes sorozat össznévértékét; a Társaság igazgatósága két tagjának aláírását. 8.3 A dematerializált részvény olyan névre szóló értékpapír, amelynek nincs sorszáma, és a tulajdonos nevét, valamint az azonosítására szolgáló adatokat az értékpapírszámla tartalmazza. 9. A részvények befizetésének feltételei 4
5 9.1 A Társaság alaptőkéjét az átalakulás során az átalakulási vagyonmérleg- és vagyonleltártervezet szerint, továbbá a jelen Alapszabály elfogadását megelőző alaptőke-emelés során a Társaság rendelkezésére bocsátották. 9.2 A későbbiekben kibocsátandó részvények ellenértékét az erre vonatkozó közgyűlési, illetve igazgatósági határozatban foglaltak szerint kell a Társaság rendelkezésére bocsátani. 9.3 A részvényes fizetési kötelezettségének a teljesítési határidőn belül bármikor eleget tehet, de a fizetést legkésőbb az igazgatóság hirdetményi úton közzétett felhívására köteles teljesíteni. 9.4 Amennyiben a részvényes a vagyoni hozzájárulását nem teljesíti, az igazgatóság 30 napos póthatáridő tűzésével felszólítja a teljesítésre azzal, hogy a teljesítés elmulasztása a részvényesi jogviszony megszűnését eredményezi. Ha a póthatáridő eredménytelenül telik el, az igazgatóság írásban értesíti a részvényest, hogy részvényesi jogviszonya a póthatáridő lejártát követő napon - a törvény erejénél fogva megszűnt. Ha a teljesítés hiánya a Társaságnak kárt is okozott, a részvényes e kárért a polgári jog általános szabályai szerinti (Ptk ) felelősséggel is tartozik. 9.5 Ha a részvényes részvényesi jogviszonya a vagyoni hozzájárulás nem teljesítése miatt szűnt meg, és a részvényes által jegyzett, illetve átvenni vállalt részvényre jutó vagyoni hozzájárulás teljesítésének kötelezettségét más személy nem vállalja át, az alaptőkének a késedelembe esett részvényes által vállalt vagyoni hozzájárulása mértékének megfelelő, és a Gt (1) bekezdés szabályai szerinti leszállítása kötelező. A késedelmesen teljesítő részvényest az általa már teljesített vagyoni hozzájárulás értéke csak az alaptőke leszállítását követően, illetve akkor illeti meg, amikor a helyébe lépő részvényes vagyoni hozzájárulását a Társasággal szemben teljesíti. 9.6 Az a részvényes, aki a részvény ellenértékét késedelmesen fizeti meg, a törvényes mértékű késedelmi kamat megfizetésére is köteles. 9.7 A nem pénzbeli szolgáltatás késedelmes teljesítése esetén a szolgáltatásra kötelezett kötbér megfizetésére is kötelezhető, amelynek mértékéről az apport szolgáltatásával kapcsolatos kötelezettség megállapításakor kell dönteni. 9.8 A befizetéseket minden esetben a Társaság számlájára kell teljesíteni. 9.9 A részvényes a neki járó dematerializált részvények kiadását, azaz az értékpapírszámláján történő jóváírását csak az alaptőke, illetve az alaptőke-emelés 100%-ának befizetése és a Társaság, illetve a tőkeemelés cégbejegyzése után jogosult. Amennyiben a részvények névértéke és kibocsátási értéke eltérő, a részvények kiadását a részvényes csak a kibocsátási érték teljes befizetése után igényelheti A Társaság igazgatósága a cégbejegyzést követő 30 napon belül köteles intézkedni a részvények értékpapírszámlán történő jóváírása iránt. A Társaság igazgatósága felelős azért, hogy a részvények megfeleljenek a dematerializált értékpapírokkal szemben támasztott, és jogszabályban írt követelményeknek. 5
6 V. A RÉSZVÉNYES FELELŐSSÉGE, AZ EGYES RÉSZVÉNYEKHEZ FŰZŐDŐ JOGOK 10. A részvényes felelőssége A részvényesnek a Társasággal szembeni felelőssége a kibocsátási érték szolgáltatására terjed ki. A részvényes a Társaság kötelezettségeiért törvényben meghatározott kivételekkel egyébként nem felel. 11. A részvényekhez fűződő jogok 11.1 vagyoni jogok Osztalékhoz való jog A Társaság által kibocsátott valamennyi részvényfajta esetében a részvényesnek joga van a Társaságnak a Gt (1) bekezdése szerint felosztható, és a közgyűlés által felosztani rendelt, a számviteli törvény szerint meghatározott tárgyévi adózott eredményéből, illetve a szabad eredménytartalékkal kiegészített tárgyévi adózott eredményből való részesedésre (osztalék). A részvényes az osztalékra csak a már teljesített vagyoni hozzájárulása arányában jogosult. Nem kerülhet sor osztalék kifizetésére, ha a Társaságnak a számviteli törvény szerint helyesbített saját tőkéje nem éri el, vagy a kifizetés következtében nem érné el a Társaság alaptőkéjét. Az osztalékfizetés kezdő időpontjáról rendelkező közgyűlési vagy igazgatósági határozat kelte és az osztalékfizetés kezdő időpontja között legalább 20 munkanapnak kell eltelnie. A Társaság tulajdonában lévő saját részvény alapján kifizetendő osztalék a Társaságot illeti meg. a.) a törzsrészvények után járó osztalék A törzsrészvényes a felosztani rendelt eredményből, a részvényei névértékének arányában jogosult osztalékra. b.) az osztalékelsőbbségi részvények után járó osztalék Az osztalékelsőbbségi részvény a részvényest a közgyűlés által felosztani rendelt, a számviteli törvény szerint meghatározott tárgyévi adózott eredményből, illetve a szabad eredménytartalékkal kiegészített tárgyévi adózott eredményből, a más részvényfajtába, vagy részvényosztályba tartozó részvényeket megelőzően jogosít osztalékra. Ha valamely évben az osztalékelsőbbségi részvények után bármely okból nem került sor az osztalék kifizetésére, a következő évben más részvényfajtába, vagy részvényosztályhoz tartozó 6
7 részvényekre a Társaság csak akkor fizethet osztalékot, ha az osztalékelsőbbséget biztosító részvények után járó elmaradt osztalékot maradéktalanul kifizette. A B sorozatú osztalékelsőbbségi részvények után, a Társaság a részvény névértékére vetített minimum öt százalékos mértékű osztalékot fizet. Amennyiben valamely évben a Társaság az A sorozatú törzsrészvények után a részvény névértékére vetített öt százalékot meghaladó mértékű osztalékot fizet, a B sorozatú osztalékelsőbbségi részvénnyel rendelkező részvényest az A sorozatú törzsrészvényekre megállapítottal azonos mértékű osztalék illeti meg. A C sorozatú osztalékelsőbbségi részvények után, a Társaság a részvény névértékére vetített fix egy százalékos mértékű osztalékot fizet osztalékelőleg A Gt (1) bekezdésében foglalt felhatalmazás alapján az Alapszabály lehetővé teszi, hogy a Társaság két, egymást követő számviteli törvény szerinti beszámoló közötti időszakban a részvényesek részére osztalékelőleget fizessen, ha: a.) a számviteli törvény szerint készített közbenső mérleg alapján megállapítható, hogy a Társaság rendelkezik az osztalékelőleg fizetéséhez szükséges fedezettel azzal, hogy a kifizetés nem haladhatja meg az utolsó éves beszámoló szerinti üzleti év könyveinek lezárása óta keletkezett eredménynek a számviteli törvényben foglaltak alapján megállapított, illetve a szabad eredménytartalékkal kiegészített összegét, és a Társaságnak a számviteli törvény szerint helyesbített saját tőkéje a kifizetés következtében nem csökkenhet az alaptőke összege alá, továbbá b.) a részvényesek vállalják az osztalékelőleg visszafizetését, amennyiben utóbb, a számviteli törvény szerinti éves beszámoló alapján megállapítható, hogy az osztalékfizetésre nem lenne jogszabályi lehetőség. Az Alapszabály felhatalmazza az igazgatóságot, hogy az osztalékelőleg kifizetéséről rendelkező határozatot a felügyelő bizottság előzetes jóváhagyása mellett saját hatáskörében hozza meg. Az osztalékelőleg kifizetéséről, annak helyéről és idejéről az igazgatóság hirdetményt tesz közzé, és az esetleges visszafizetés kötelezettségről a részvényesek az osztalékelőleg átvételekor írásban nyilatkoznak. Az osztalékelőleg fizetéséről rendelkező igazgatósági határozat meghozatalának időpontja, és az osztalékelőleg kifizetésének kezdő időpontja között legalább 20 munkanapnak kell eltelnie Likvidációs hányadhoz való jog A Társaság által kibocsátott minden részvényfajta esetében a részvényesnek törvény eltérő rendelkezése hiányában - joga van a Társaság jogutód nélküli megszűnése esetén, a 7
8 tartozások kiegyenlítése után fennmaradó vagyonnak a részvényes által a részvényekre ténylegesen teljesített befizetetések illetve nem pénzbeli hozzájárulás alapján a részvényei névértékével arányos részére (likvidációs hányad) közgyűlési jogok Minden részvényes jogosult a közgyűlésen részt venni, felvilágosítást kérni, észrevételt tenni, indítványt tenni és a szavazati jogot biztosító részvény birtokában szavazni. A közgyűlés napirendjére tűzött ügyre vonatkozóan, az igazgatóság minden részvényesnek a szükséges felvilágosítást köteles megadni, amennyiben a részvényes a közgyűlés napja előtt legalább nyolc nappal az erre irányuló írásbeli kérelmét az igazgatóságnak benyújtja. A számviteli törvény szerinti beszámolónak és az igazgatóság valamint a felügyelő bizottság jelentésének lényeges adatait az igazgatóság köteles a közgyűlést megelőzően legalább 15 nappal hirdetményi úton nyilvánosságra hozni. Az igazgatóság a kért felvilágosítást csak akkor tagadhatja meg, ha az álláspontja szerint - a Társaság jelentős gazdasági érdekét vagy üzleti titkát sértené. Ebben az esetben is kötelező azonban a felvilágosítás megadása, ha arra az igazgatóságot a közgyűlés határozata kötelezi a szavazati jog és annak mértéke törzsrészvény Minden törzsrészvény feljogosítja a részvényest szavazati jogra, és a szavazati jog mértéke minden részvény esetében egyenlő. Minden egyes törzsrészvény egy szavazatra jogosít, tehát a részvények névértékének minden ezer forintja alapján egy szavazat gyakorolható osztalékelsőbbségi részvény Az osztalékelsőbbségi részvényosztályhoz tartozó elsőbbségi részvények a szavazati jogot kizárják, így sem a B, sem a C sorozatú osztalékelsőbbségi részvényes törvényben meghatározott kivételektől eltekintve nem jogosult szavazni a Társaság döntéseinek meghozatala során. Ha azonban a Társaság a szavazati jogot kizáró osztalékelsőbbségi részvények után járó osztalékot valamelyik évben nem, vagy nem teljesen fizeti ki, és azt a következő évben sem pótolja az arra az évre esedékes osztalékkal együtt, az elsőbbségi részvényest szavazati jog illeti meg, amelyet mindaddig gyakorolhat, amíg a Társaság részére az elmaradt osztalékot ki nem fizeti. Ez esetben a részvényest a részvény névértékével azonos szavazati jog illeti meg, és a részvények névértékének minden ezer forintja alapján egy szavazatot gyakorolhat Nem gyakorolhatja szavazati jogát a részvényes, amíg az esedékes vagyoni hozzájárulást nem teljesíti. 8
9 11.4 a kisebbségi jogok A leadható szavazatok legalább öt százalékát képviselő részvényesek a Társaság közgyűlésének összehívását az ok és cél megjelölésével bármikor kérhetik. Ha az igazgatóság ennek harminc napon belül nem tesz eleget, a közgyűlést az indítványtevő részvényesek kérelmére a cégbíróság hívja össze, az erre vonatkozó kérelem benyújtásától számított harminc napon belül. A kérelemnek helyt adó cégbírósági végzés ellen fellebbezésnek nincs helye. A cégbíróság a közgyűlés összehívására csak akkor köteles, ha az indítványtevő részvényesek a szükséges költségeket megelőlegezik, és biztosítják az ülés megtartásának egyéb feltételeit is. A közgyűlés dönt arról, hogy az összehívással kapcsolatban felmerült költségeket a Társaság, vagy az ülést összehívó részvényesek viselik A leadható szavazatok legalább öt százalékát képviselő részvényesek az ok megjelölésével írásban kérhetik az igazgatóságtól, hogy valamely kérdést tűzzön a közgyűlés napirendjére. A részvényesek ezt a jogukat a közgyűlési meghívót tartalmazó hirdetmény megjelenésétől számított nyolc napon belül gyakorolhatják Ha a közgyűlés elvetette azt az indítványt, hogy az utolsó számviteli törvény szerinti beszámolót, vagy az utolsó két év ügyvezetésében előfordult valamely eseményt könyvvizsgáló vizsgálja meg, illetve ha a közgyűlés a szabályszerűen bejelentett ilyen indítvány kérdésében a határozathozatalt mellőzte, ezt a vizsgálatot a leadható szavazatok legalább öt százalékát képviselő részvényesek kérelmére a cégbíróság elrendeli. A kérelmet jogvesztés terhe mellett a közgyűlés napjától számított 30 napon belül kell előterjeszteni. A kérelemnek helyt adó döntés esetében a könyvvizsgálót a cégbíróság jelöli ki, amelynek költségeit a Társaság köteles előlegezni. A közgyűlés dönt arról, hogy a könyvvizsgáló tevékenységével kapcsolatban felmerült költségeket a Társaság, vagy a vizsgálatot indítványozó részvényesek viselik Ha a Társaság közgyűlése elvetette azt az indítványt, hogy a Társaságnak a tagok a vezető tisztségviselők, vagy a felügyelő bizottsági tagok, illetve a könyvvizsgáló ellen támasztható követelése érvényesítésre kerüljön, továbbá ha a közgyűlés a szabályszerűen bejelentett ilyen indítvány tárgyában a határozathozatalt mellőzte, a leadható szavazatok legalább öt százalékát képviselő részvényesek a követelést a legfőbb szerv ülésének a napjától számított 30 napon belül jogvesztés terhe mellett a gazdasági társaság nevében bírósági keresettel maguk érvényesíthetik. A perindítás költségeit a Társaság előlegezi, perveszteség esetében azonban a perköltséget a perindító részvényesek egyetemlegesen kötelesek a Társaságnak megtéríteni A Társaság jogutód nélküli megszűnése esetén az alaptőke legalább egytizedét képviselő részvényesek az ok megjelölésével kérhetik a cégbíróságtól, hogy végelszámolóvá ne az igazgatókat, hanem más személyeket jelöljön ki A szavazatok legalább egy százalékával rendelkező részvényesek, valamint a Társaság azon hitelezője, akinek a kifizetés időpontjában még nem esedékes követelése eléri a jegyzett tőke tíz százalékát, a költségek egyidejű megelőlegezésével kérheti a cégbíróságtól független szakértő kirendelését annak megvizsgálása végett, hogy a 9
10 Társaság saját tőkéjéből a részvényes javára teljesített valamely kifizetés megalapozza-e a Gt (3) bekezdésének alkalmazását a társasági határozatok bírósági felülvizsgálata Bármely részvényes kérheti a bíróságtól a Társaság vagy szervei által hozott határozat felülvizsgálatát arra hivatkozással, hogy az a Gt. rendelkezéseibe, más jogszabályba vagy az alapszabályba ütközik. A közgyűlés által hozott határozatok bírósági felülvizsgálatát a fenti jogsértésre hivatkozással a Társaság bármely vezető tisztségviselője, illetve a felügyelő bizottság bármely tagja is kezdeményezheti A keresetet a határozatról való tudomásszerzéstől számított harminc napon belül a Társaság ellen kell megindítani. A határozat meghozatalától számított kilencvennapos jogvesztő határidő elteltével a határozatot akkor sem lehet megtámadni, ha a perlésre jogosulttal azt nem közölték, illetve arról addig nem szerzett tudomást. A keresetindítás joga érvényesen nem zárható ki, azonban nem illeti meg azt a személy, aki a tévedés, megtévesztés és a jogellenes fenyegetés eseteit kivéve a határozat meghozatalához szavazatával hozzájárult A keresetindításnak halasztó hatálya nincs, azonban a bíróság a közgyűlési határozat végrehajtását felfüggesztheti. E végzés ellen fellebbezésnek nincs helye. A jogsértő határozatot a bíróság hatályon kívül helyezi. A jogsértő társasági határozat bírósági felülvizsgálata során hozott határozat hatálya azokra a részvényesekre is kiterjed, akik nem álltak perben. VI. A RÉSZVÉNYEK ÁTRUHÁZÁSA 12. A részvények átruházásának szabályai 12.1 A Társaság által kibocsátott valamennyi részvény, névre szóló részvény, amely ha törvény eltérően nem rendelkezik szabadon átruházható A dematerializált részvény megszerzésére és átruházására kizárólag az értékpapírszámlán történt terhelés, illetve jóváírás útján kerülhet sor Az értékpapír tulajdonosának az ellenkező bizonyításáig azt kell tekinteni, akinek az értékpapírszámláján a részvényt nyilvántartják. A részvényes, mint számlatulajdonos, egy befektetési szolgáltatóval, mint számlavezetővel írásbeli szerződést köt az értékpapírszámla vezetéséről a évi CXX. tv. (Tpt.) szabályai szerint A dematerializált részvény átruházásának részletes szabályaira a Tpt.-t, valamint az értékpapír-számlavezetésre vonatkozó jogszabályokat kell alkalmazni. 10
11 12.5 A névre szóló részvény átruházása a Társasággal szemben csak akkor hatályos, és a részvényes a Társasággal szemben részvényesi jogait csak akkor gyakorolhatja, ha az új tulajdonos nevét a részvénykönyvbe bejegyezték A Társaság igazgatósága vagy az értékpapírokra vonatkozó törvényi szabályok szerinti megbízottja - a névre szóló részvénnyel rendelkező részvényesről - ideértve az ideiglenes részvény tulajdonosát is - részvénykönyvet vezet, amelyben nyilvántartja a részvényes, illetve a részvényesi meghatalmazott (a továbbiakban együtt: részvényes) közös tulajdonban álló részvény esetén a közös képviselő nevét (cégét) és lakóhelyét (székhelyét), részvénysorozatonként a részvényes részvényeinek, ideiglenes részvényeinek darabszámát. Amennyiben a részvénykönyvet nem az igazgatóság vezeti, a részvénykönyv vezetésére adott megbízás tényét az igazgatóság a Társaság hirdetményi lapjában/lapjaiban és a Cégközlönyben közzéteszi A részvényes a részvénykönyvbe betekinthet és annak rá vonatkozó részéről az igazgatóságtól másolatot igényelhet. Harmadik személy a részvénykönyvet megtekintheti, ha érdekeltségét valószínűsíti Az értékpapír-számlavezető kivéve, ha a részvényesi jogokat a részvényes javára, külön írásbeli szerződés alapján részvényesi meghatalmazott (nominee) gyakorolja a részvénykönyv vezetőjének bejelenti a részvényes nevét (cégnevét), lakóhelyét (székhelyét), részvényfajtánként és sorozatonként a részvényes tulajdonában álló részvények mennyiségét, valamint egyéb, törvényben meghatározott adatait A részvénykönyvi bejelentést az értékpapír-számlavezető a részvénynek az értékpapírszámlán történt jóváírását követő öt napon belül köteles teljesíteni. Ugyancsak öt napon belüli bejelentési kötelezettség terheli az értékpapír-számlavezetőt abban az esetben is, ha a részvényes értékpapírszámláján történt terheléssel a részvényes tulajdonjoga megszűnt Ha a részvényes részvényesi jogait személyesen kívánja gyakorolni, a dematerializált részvényről az értékpapír-számlavezető tulajdonosi igazolást állít ki. A tulajdonosi igazolás kiállítását követően, az adott részvényre vonatkozóan változás nem vezethető át, kivéve, ha a tulajdonosi igazolás egyidejűleg bevonásra kerül. VII. AZ ALAPTŐKE FELEMELÉSE 13. Az alaptőke felemelése 13.1 Az alaptőke felemelésének módjai: a) új részvények nyilvános vagy zártkörű forgalomba hozatala b) az alaptőkén felüli vagyon terhére történő alaptőke-emelés c) dolgozói részvény forgalomba hozatala d) átváltoztatható kötvény nyilvános vagy zártkörű forgalomba hozatala (feltételes alaptőke-emelés) 11
12 Az alaptőke-emelés típusai és módjai egyidejűleg is elhatározhatók és végrehajthatók Az alaptőke-emelés hatásköri kérdései; jóváhagyott alaptőke Az alaptőke felemeléséről az igazgatóság előterjesztése alapján a közgyűlés határoz. A közgyűlés határozatára csak abban az esetben nincs szükség, ha az alaptőke felemelése az Alapszabály felhatalmazása alapján igazgatósági jogkörben történik A közgyűlés határozatával felhatalmazhatja az igazgatóságot az alaptőke felemelésére. Az erre vonatkozó közgyűlési határozatban meg kell határozni azt a legmagasabb összeget (jóváhagyott alaptőke), amellyel az igazgatóság a Társaság alaptőkéjét felemelheti. A közgyűlési felhatalmazás bármely típusú, és bármely módon történő alaptőke-emelésre vonatkozhat. A közgyűlési felhatalmazás legfeljebb öt évre szólhat Az Alapszabály felhatalmazza az igazgatóságot, hogy a Társaság alaptőkéjét szeptember 14. napjáig, összesen (ötmilliárd) Ft-tal saját hatáskörben felemelje. Az igazgatóság saját hatáskörben legfeljebb évi (egymilliárd) Ft össznévértékű részvény kibocsátásáról jogosult dönteni Az igazgatóság saját hatáskörben jogosult bármely típusú, és bármely módon történő alaptőke-emelésre Az igazgatósági hatáskörben történő alaptőke-emelés esetében az Alapszabály módosítására az igazgatóság köteles és jogosult Tekintettel arra, hogy a Társaság eltérő sorozatba tartozó részvényeket hozott forgalomba, a közgyűlésnek az alaptőke felemelésére, vagy az alaptőke felemelésére vonatkozó hatáskör időleges átengedésére irányuló határozata érvényességéhez az is szükséges, hogy az egyes részvénysorozatok közgyűlésen jelenlévő részvényesei, az alaptőke felemeléséhez, vagy az arra vonatkozó felhatalmazás megadásához, részvénysorozatonként legalább egyszerű szótöbbséggel, külön határozatukkal is hozzájáruljanak jegyzési elsőbbség Ha az alaptőke felemelésére pénzbeli hozzájárulás ellenében kerül sor, a Társaság részvényeseit ezen belül első helyen a forgalomba hozott részvényekkel azonos sorozatba tartozó részvényekkel rendelkező részvényeseket majd az átváltoztatható, végül a jegyzési jogot biztosító kötvények tulajdonosait ebben a sorrendben jegyzési elsőbbségi jog, illetve zártkörű forgalomba hozatal esetén a részvények átvételére vonatkozó elsőbbségi jog illeti meg. A jogosultak az elsőbbségi jogukat részvényeik, illetve kötvényeik névértékének arányában gyakorolhatják azzal, hogy tört szám esetében a megszerezhető részvények számát lefelé kell kerekíteni. A fenti elv szerint már el nem osztható részvény, illetve részvények a legnagyobb számú részvényt jegyző jogosultat illeti meg. Az elsőbbségi jog jogosultja e jogát a részvények jegyzésére, illetve átvételére a közgyűlési, vagy igazgatósági határozatban megállapított, és legalább 15 napos időszak alatt bármikor jogosult, függetlenül az elsőbbségi jog gyakorlására irányuló 12
13 nyilatkozata benyújtásának időpontjától. Az elsőbbségi jog gyakorlását a Társaság akkor tekinti szabályszerűnek, ha ennek érvényesítéséről, a megszerzendő részvények mennyiségének megjelöléséről a jogosult írásban nyilatkozik. Az írásbeli nyilatkozatot az igazgatósághoz kell intézni úgy, hogy azt az igazgatóság a jegyzési időszak, illetve a részvények átvételére vonatkozó nyilatkozat megtételére nyitva álló időszak alatt átvegye. Az igazgatóság a szabályszerűen benyújtott nyilatkozat átvételét nem tagadhatja meg. Az igazgatóság a jegyzési elsőbbségi jog gyakorlásának feltételeiről és módjáról, továbbá az e jog gyakorlására nyitva álló időszak kezdő és záró napjáról a Társaság hirdetményi lapjában/lapjaiban, valamint a Cégközlönyben közzéteendő hirdetményben tájékoztatja a részvényeseket, és a kötvényeseket. A közgyűlés határozatával a jegyzési/részvények átvételére vonatkozó elsőbbségi jogot az igazgatóság írásban indokolt előterjesztése alapján - kizárhatja. A jegyzési elsőbbségi jog kizárására vonatkozó döntés érvényességéhez a szavazatok legalább háromnegyedes többségére van szükség. VIII. AZ ALAPTŐKE LESZÁLLÍTÁSA 14. Az alaptőke leszállítása 14.1 Az alaptőke leszállításának a közgyűlés határozata alapján van helye. A Gt.-ben meghatározott esetekben az alaptőke leszállítása kötelező A közgyűlés határozhat az alaptőke feltételes leszállításáról is. Ez esetben az alaptőke leszállítása hatályosulásának előfeltétele, hogy a Társaság alaptőkéjének az alaptőke leszállításával egyidejűleg elhatározott felemelése megtörténjen Tekintettel arra, hogy a Társaság eltérő sorozatba tartozó részvényeket hozott forgalomba, a közgyűlésnek az alaptőke leszállítására irányuló határozata érvényességéhez az is szükséges, hogy az alaptőke leszállítása által érintett részvénysorozatok közgyűlésen jelenlévő részvényesei, a határozati javaslatot elfogadó szavazatok legalább háromnegyedes többségével az alaptőke leszállításához részvénysorozatonként, külön határozatukkal is hozzájáruljanak Ennek során a részvényhez fűződő szavazati jog esetleges korlátozására vagy kizárására vonatkozó rendelkezések a saját részvény alapján gyakorolható szavazati jog kivételével - nem alkalmazhatók Az alaptőke leszállításának végrehajtása során a dematerializált értékpapírokra vonatkozó jogszabályi rendelkezések szerint kell eljárni A részvényesnek az alaptőke terhére kifizetést teljesíteni vagy a részvényére vonatkozó hátralékos befizetést elengedni csak az alaptőke-leszállítás cégbejegyzése után lehet Ha a részvényes részvényesi jogviszonya az alaptőke leszállítása következtében szűnik meg ide nem értve azt az esett, amikor az alaptőke-leszállítás végrehajtása érdekében a részvényes által rendelkezésre nem bocsátott részvényeket az igazgatóság érvényteleníti - a részvényest a részvény névértéke, illetve az egy részvényre jutó saját tőke összege közül a 13
14 nagyobb összeg illeti meg. A saját tőke nagyságát a legutolsó, közgyűlés által elfogadott éves beszámoló adatai alapján kell megállapítani. Amennyiben az éves beszámoló elfogadása óta több mint fél év telt el, közbenső mérleget kell készíteni. IX. A KÖZGYŰLÉS 15. A Társaság közgyűlése A közgyűlés a Társaság legfőbb szerve, amely a részvényesek összességéből áll. 16. A közgyűlés hatásköre 16.1 A közgyűlés kizárólagos hatáskörébe tartozik: a.) ha a Gt. másként nem rendelkezik, az alapszabály és az alapító okirat megállapítása és módosítása; b.) döntés a Társaság működési formájának megváltoztatásáról; c.) a Társaság átalakulásának és jogutód nélküli megszűnésének elhatározása; d.) az igazgatóság tagjainak, továbbá a felügyelő bizottság tagjainak és a könyvvizsgálónak a megválasztása, visszahívása, díjazásának megállapítása; e.) a számviteli törvény szerinti beszámoló elfogadása, ideértve az adózott eredmény felhasználására vonatkozó döntést is; f.) döntés a nyomdai úton előállított részvény dematerializált részvénnyé történő átalakításáról; g.) az egyes részvénysorozatokhoz fűződő jogok megváltoztatása, illetve az egyes részvényfajták, osztályok átalakítása; h.) döntés ha a Gt. másként nem rendelkezik - átváltoztatható vagy jegyzési jogot biztosító kötvény kibocsátásáról; i.) döntés ha a Gt. másként nem rendelkezik a saját részvény megszerzéséről, továbbá nyilvánosan működő részvénytársaság esetében a saját részvényre kapott nyilvános vételi ajánlat elfogadásáról; j.) döntés a felügyelő bizottság ügyrendjének jóváhagyásáról; l.) döntés kivéve, ha a Gt., vagy az Alapszabály másként nem rendelkezik az alaptőke felemeléséről; 14
15 m.) döntés kivéve, ha a Gt. másként nem rendelkezik az alaptőke leszállításáról; n.) döntés a jegyzési elsőbbségi jog kizárásáról; o.) döntés a Társaság által kibocsátott értékpapírok tőzsdei be- és kivezetéséről; p.) döntés minden olyan kérdésben, amit törvény vagy az Alapszabály a közgyűlés kizárólagos hatáskörébe utal A részvények más részvényfajtába, illetve részvényosztályba történő átalakításáról a közgyűlés dönt, a határozati javaslatot elfogadó szavazatok legalább háromnegyedes többségével. Az igazgatóság a részvényátalakítás cégbejegyzésétől számított 30 napon belül köteles intézkedni a dematerializált értékpapírokra vonatkozó jogszabályi rendelkezések szerint az átalakított részvények előállítása, kiadása, illetve a részvényes értékpapírszámláján történő jóváírása iránt A közgyűlés olyan határozata, amely valamely részvénysorozathoz kapcsolódó jogot hátrányosan változtat meg, akkor hozható meg, ha ahhoz az érintett részvénysorozatok közgyűlésen jelenlévő részvényesei, legalább egyszerű szótöbbséggel meghozott határozatukkal külön is hozzájárulnak. Ennek során a részvényhez fűződő szavazati jog esetleges korlátozására vagy kizárására vonatkozó rendelkezések a saját részvény alapján gyakorolható szavazati jog kivételével - nem alkalmazhatók Ha az Alapszabály módosítására az alaptőke felemeléséről, vagy leszállításáról hozott közgyűlési határozat végrehajtásával összefüggésben, az alaptőke nagyságának meghatározása végett kerül sor, a közgyűlésnek az Alapszabály módosítására vonatkozó jóváhagyó döntése az alaptőke felemelésével vagy leszállításával összefüggő határozat elfogadásával megadottnak tekintendő A közgyűlés csak abban az esetben hozhat a részvény kivezetését eredményező döntést beleértve azt a döntést is, amely az értékpapír-sorozat szankcióként való törléséhez vezet ha bármely befektető(k) előzetesen kötelezettséget vállal(nak) arra, hogy a kivezetéshez kapcsolódó vételi ajánlatot tesznek a Budapesti Értéktőzsde Részvénytársaság Szabályzata a Bevezetési és Forgalombantartási Szabályokról rendelkezései szerint. 17. Az egyes határozatokhoz szükséges szavazati arány 17.1 A közgyűlés határozatait ha a törvény vagy az Alapszabály ettől eltérően nem rendelkezik egyszerű szótöbbséggel hozza meg A közgyűlés a határozati javaslatot elfogadó szavazatok legalább háromnegyedes többségével határoz az alábbi kérdésekben: a) az alapszabály és az alapító okirat megállapítása és módosítása, a Társaság székhelye, telephelye, fióktelepe és tevékenységi köre módosításának kivételével; b) a Társaság működési formájának megváltoztatása azzal, hogy a közgyűlésnek a nyilvánosan működő részvénytársaság formájának megváltoztatására vonatkozó döntése érvényességéhez a szavazatok egyenként legfeljebb 1 %-át képviselő részvényesek 15
16 legalább háromnegyedes többsége előzetesen írásban, az igazgatóságnak a közgyűlési meghívó közzétételét követő nyolc napon belül megküldött, és a részvényes nevére szóló írásbeli megkeresése alapján, az abban foglalt módon legkésőbb a közgyűlés napjáig hozzájárul; c) a Társaság átalakulásának és jogutód nélküli megszűnésének elhatározása; d) az egyes részvénysorozatokhoz fűződő jogok megváltoztatása, illetve az egyes részvényfajták, osztályok átalakítása; e.) döntés a jegyzési elsőbbségi jog kizárásának gyakorlásáról; f.) döntés az alaptőke leszállításáról; g.) döntés - a Tpt. szerinti nyilvános vételi ajánlatról történt tudomásszerzést követően az eljárás megzavarására alkalmas lépésről, így az alaptőke felemeléséről, és a saját részvény megszerzéséről azzal, hogy e döntések meghozatala során, a részvényhez fűződő szavazati jog korlátozására vonatkozó rendelkezések a saját részvényt kivéve nem alkalmazhatók. 18. A közgyűlés összehívása 18.1 A közgyűlést évente legalább egy alkalommal, legkésőbb a pénzügyi év lezárását követő év április 30. napjáig össze kell hívni (évi rendes közgyűlés) Ezen túlmenően a közgyűlés bármikor összehívható, ha a Társaság működése érdekében közgyűlési döntésre van szükség (rendkívüli közgyűlés) A közgyűlést az igazgatóság hívja össze, kivéve azokat Gt.-ben meghatározott eseteket, amikor a közgyűlés összehívására a törvényben megjelölt okok folytán a felügyelő bizottság, vagy a cégbíróság jogosult A közgyűlést a közgyűlés kezdő napját legalább harminc nappal megelőzően, a Társaság hirdetményi lapjában közzétett meghívó útján kell összehívni A meghívó tartalmazza: a) a részvénytársaság cégnevét és székhelyét; b) a közgyűlés időpontját és helyét; c) a közgyűlés napirendjét; d) a szavazati jog gyakorlásához az alapító okiratban előírt feltételeket; e) a közgyűlés határozatképtelensége esetére a megismételt közgyűlés helyét és idejét. 19. A közgyűlés megtartása, közgyűlési részvétel, határozatképesség, szavazás 19.1 A közgyűlésen a részvényesek, az igazgatóság és a felügyelő bizottság tagjai, valamint a könyvvizsgáló vesznek részt. 16
17 19.2 A közgyűlés levezető elnökét az igazgatóság jelöli ki. A jegyzőkönyvvezető, a szavazatszámláló(k), és a jegyzőkönyv-hitelesítő személyére az igazgatóság tesz javaslatot. A közgyűlés a jegyzőkönyv hitelesítőjét csak a közgyűlésen jelenlévő részvényesek közül választhatja meg A Társaság tisztségviselői a közgyűlésen csak személyesen vehetnek részt A részvényes a közgyűlésen nem csak személyesen, hanem képviselő útján is részt vehet. Egy képviselő több részvényest is képviselhet, egy részvényesnek azonban csak egy képviselője lehet. A képviseleti meghatalmazás érvényessége egy közgyűlésre vagy meghatározott időre, de legfeljebb 12 hónapra szól. A képviseleti meghatalmazás érvényessége kiterjed a felfüggesztett közgyűlés folytatására és a határozatképtelenség miatt ismételten összehívott közgyűlésre is. Nem lehet meghatalmazott az igazgatóság tagja, illetve a vezérigazgató, a felügyelő bizottság tagja, és a könyvvizsgáló. A meghatalmazást közokirat vagy teljes bizonyító erejű magánokirat formájában kell a részvénytársasághoz benyújtani. Külön szerződés alapján eljáró és az értékpapírokra vonatkozó törvényi előírásokban meghatározott részvényesi meghatalmazott a részvényesi jogokat saját nevében, a részvényes javára gyakorolja A közgyűlésen az a részvényes vehet részt, és szavazati jogát az gyakorolhatja, aki a közgyűlés napja előtti ötödik tőzsdei napon a Társaság részvénykönyvében részvényesként szerepel. Ennek érdekében az igazgatóság a KELER Rt.-től a közgyűlést megelőzően, a közgyűlés előtti ötödik tőzsdenapra, mint fordulónapra tulajdonosi megfeleltetést kér. A közgyűlési részvétel további feltétele, hogy a részvényes a meghívóban megjelölt módon és időben a Társaság igazgatóságánál, illetve képviselőjénél a részvényeiről az értékpapírszámlavezető által kiállított tulajdonosi igazolást a közgyűlés megkezdése előtt letétbe helyezze, amelyről, valamint ennek alapján a részvényest megillető szavazatok számát feltüntető igazolást, illetve szavazójegyet kap. A tulajdonosi igazolás a közgyűlés, illetve a megismételt közgyűlés, továbbá a felfüggesztett közgyűlés napjáig érvényes. A tulajdonosi igazolás kiállítását követően az értékpapírszámlán az adott részvényre vonatkozóan változás nem vezethető át, csak abban az esetben, ha a tulajdonosi igazolást egyidejűleg bevonják A közgyűlésen megjelent részvényesekről jelenléti ívet kell készíteni, amelyben fel kell tüntetni a részvényes, illetve képviselője nevét (cégét) és lakcímét (székhelyét), részvényei számát és az annak alapján őt megillető szavazatok számát. A jelenléti ívet a közgyűlés elnöke és a jegyzőkönyvvezető aláírásával hitelesíti Ha a közgyűlés összehívására nem szabályszerűen került sor, határozathozatalra csak valamennyi szavazásra jogosult részvényes jelenlétében és csak akkor kerülhet sor, ha a részvényesek a közgyűlés megtartása ellen nem tiltakoztak A közgyűlés a meghívóban nem szereplő kérdéseket csak akkor tárgyalhatja meg, ha a közgyűlésen valamennyi részvényes jelen van, és egyhangúlag hozzájárul a napirendi kérdés megtárgyalásához. 17
18 19.9 A közgyűlés határozatképes, ha azon a szavazásra jogosító részvények által megtestesített szavazatok több mint felét képviselő részvényes jelen van. Amennyiben a közgyűlés nem határozatképes, az emiatt megismételt második közgyűlés az eredeti napirenden szereplő ügyekben a megjelentek számára tekintet nélkül határozatképes. A határozatképtelenség esetére összehívandó megismételt közgyűlés, az eredeti időponttól számított 15 napon belüli bármely időpontra összehívható, beleértve az eredeti közgyűlés napját is. Az esetleges határozatképtelenség esetén megtartandó második közgyűlés meghívóját az igazgatóság az eredeti közgyűlés meghívóját tartalmazó hirdetményben köteles közzétenni A közgyűlés egy alkalommal fel lehet függeszteni, azonban azt a felfüggesztéstől számított 30 napon belül folytatni kell. Ez esetben a közgyűlés összehívására és a közgyűlés tisztségviselőinek megválasztására vonatkozó szabályokat nem kell alkalmazni Az érvényes határozatok meghozatalához szükséges szavazati arányokról a jelen Alapszabály 17. pontja, illetve az itt nem szabályozott esetekben a Gt. és a Tpt. rendelkezik A határozat meghozatala során nem szavazhat az a részvényes, akit a határozat kötelezettség vagy felelősség alól mentesít, illetve a Társaság rovására másfajta előnyben részesít továbbá az sem, akivel a határozat szerint szerződést kell kötni, vagy aki ellen pert kell indítani Ha a Társaság valamely részvényese törvény vagy az Alapszabály rendelkezései szerint valamely ügyben nem szavazhat, az érintett részvényest az e kérdésben történő határozathozatal során a határozatképesség megállapításánál számításon kívül kell hagyni Azok a részvényesek, akik olyan határozatot hoztak, amelyről tudták, vagy az elvárható gondosság mellett tudhatták volna hogy az a Társaság jelentős érdekeit nyilvánvalóan sérti, korlátlanul és egyetemlegesen felelnek az ebből eredő kárért A szavazás nyílt és kézfeltartással, illetve a részvényesek számára a regisztráció során kiadott, és a részvényeik alapján gyakorolható szavazatok számát feltüntető szavazójegyek felmutatásával történik A részvényes észrevételei nem térhetnek el a napirendi ponttól, és felszólalása nem tarthat tovább két percnél, kivéve ha erre a közgyűlés levezető elnöke engedélyt ad. 20. A közgyűlési jegyzőkönyv 20.1 A közgyűlésről jegyzőkönyvet kell készíteni, amely tartalmazza: a.) b.) c.) a részvénytársaság cégnevét és székhelyét; a közgyűlés helyét és idejét; a közgyűlés levezető elnökének, a jegyzőkönyvvezetőnek, a jegyzőkönyv hitelesítőjének és a szavazatszámlálóknak a nevét; 18
19 d.) e.) a közgyűlésen lezajlott fontosabb eseményeket, az elhangzott indítványokat; a határozati javaslatokat, az azokra leadott szavazatok és ellenszavazatok számát, valamint a szavazástól tartózkodók számát A jegyzőkönyvet a jegyzőkönyvvezető és a közgyűlés elnöke írja alá, és egy erre megválasztott, jelenlévő részvényes hitelesíti Bármely részvényes a közgyűlési jegyzőkönyvből kivonat vagy másolat kiadását kérheti az igazgatóságtól. X. AZ IGAZGATÓSÁG 21. A Társaság ügyvezetése 21.1 A Társaság ügyvezetését a részvénytársaság igazgatósága látja el Az igazgatóság tagjai a Társaság vezető tisztségviselőinek minősülnek. A vezető tisztségviselő e minőségében a Társaság részvényesei, illetve munkáltatója által nem utasítható Igazgatósági tag csak természetes személy lehet. Vezető tisztségviselői feladat csak személyesen látható el, képviseletnek nincs helye Az igazgatóság jogait és feladatait testületként gyakorolja. Az igazgatóság tagjainak egymás közötti feladat- és hatáskör megosztásáról az igazgatóság által elfogadott ügyrendben kell rendelkezni. Az ügyrendi szabályokat az igazgatóság úgy köteles megállapítani, hogy az alábbi kérdésekben csak az ügyvezető testület előzetes hozzájárulását tartalmazó határozata alapján lehet döntést hozni: a.) hitelfelvétel, amennyiben a Társaság hitelállománya a hitel felvételével a (százmillió) Ft-ot meghaladja; b.) bármilyen vagyontárgy megszerzése és elidegenítése, ha a szerződésben megállapított ellenérték, vagy a vagyontárgy könyv szerinti értéke a (százmillió) Ft-ot meghaladja; c.) az állampapírok kivételével, értékpapír bármilyen módon történő megszerzése és átruházása, ha a szerződésben megállapított ellenérték a (százmillió) Ft-ot meghaladja; d.) gazdasági társaság alapítása, ha a Társaság által rendelkezésre bocsátandó pénzbeli és/vagy nem pénzbeli hozzájárulás értéke a létesítő okirat alapján a (százmillió) Ft-ot meghaladja; e.) részesedésszerzés gazdasági társaságban, ha a Társaság által rendelkezésre bocsátandó pénzbeli és/vagy nem pénzbeli hozzájárulás értéke, vagy a megszerzendő részesedés ellenértéke a (százmillió) Ft-ot meghaladja, kivéve, ha a részesedés megszerzése értékpapír megszerzése útján történik (ld. c) pont); 19
20 f.) állampapír bármilyen módon történő megszerzése, és átruházása, ha a szerződésben meghatározott ellenérték a (százmillió) Ft-ot meghaladja, vagy több ilyen tárgyú szerződésben meghatározott összes ellenérték egy hónapon belül a (százmillió) Ft-ot meghaladja A Társaság igazgatósága 3-11 tagból áll, amely saját tagjai közül megválasztja az igazgatóság elnökét és szükség szerint - alelnökét. Az igazgatóság egy tagja a Társaság vezérigazgatója, aki a munkaszervezet első számú vezetőjeként a Társasággal munkaviszonyban áll Az igazgatóság elnökének, alelnökének, illetve tagjainak tisztsége, és törvényben meghatározott feladataik, az erre irányuló munkaviszony keretében nem látható el. 22. Az igazgatósági tagok megbízatása, díjazása és a megbízatás megszűnése 22.1 A Társaság igazgatóságát a közgyűlés választja meg, a megválasztás időpontjától számított ötödik évben megtartandó évi rendes közgyűlésének napjáig terjedő időtartamra, de legfeljebb az ötödik év április 30. napjáig. Amennyiben az igazgatósági tag megbízatása bármely okból ennél rövidebb időtartamon belül megszűnik, az új igazgatósági tagot már csak az igazgatóság megbízatásának még hátralévő idejére lehet megválasztani. Ebben az esetben a megbízatás időtartama az Alapszabályban meghatározott időtartamnál rövidebb lehet A vezető tisztségviselői megbízás az érintett személy által történő elfogadással jön létre Az igazgatóság tagjait a közgyűlés újraválaszthatja, és bármikor visszahívhatja. Az igazgatósági tag jogviszonyára a Polgári Törvénykönyv megbízási szerződésre vonatkozó szabályai megfelelően irányadók A vezető tisztségviselői megbízatás ellátásáért ha ezt törvény nem zárja ki díjazást lehet megállapítani, amely a közgyűlés hatáskörébe tartozik. Nem részesíthető díjazásban az igazgatóság tagja, a Társaság fizetésképtelenségének jogerős megállapítását követően a felszámolási eljárás tartama alatt Az igazgatóság tagjának megbízatása megszűnik: a) a megbízás időtartamának lejártával, b) visszahívással, c) törvényben szabályozott kizáró ok bekövetkeztével, d) lemondással, e) elhalálozással Az igazgatóság bármely tagja tisztségéről bármikor lemondhat, azonban ha a gazdasági társaság működőképessége ezt megkívánja, a lemondás csak annak bejelentésétől számított 60. napon válik hatályossá kivéve, ha a közgyűlés az új igazgatósági tag megválasztásáról már ezt megelőzően gondoskodott. A lemondás hatályossá válásáig a vezető tisztségviselő 20
21 a halaszthatatlan döntések meghozatalában, illetve az ilyen intézkedések megtételében köteles részt venni. 23. Az igazgatóság hatásköre és feladatai 23.1 Az igazgatóság, mint a Társaság ügyvezető szerve, képviseli a Társaságot harmadik személyekkel szemben, bíróságok és más hatóságok előtt (törvényes képviselet) Az igazgatóság hatáskörébe tartozik minden olyan döntés, illetve intézkedés, amely a Gt., vagy az alapszabály valamely rendelkezése alapján nem tartozik a közgyűlés kizárólagos hatáskörébe, vagy más szerv, illetve személy hatáskörébe A Társaság közgyűlése csak abban az esetben és olyan körben vonhatja el az igazgatóságnak az ügyvezetés körébe eső hatáskörét, amennyiben azt az Alapszabály lehetővé teszi Az igazgatóság kialakítja és irányítja a Társaság munkaszervezetét, meghatározza a Társaság gazdálkodását, gondoskodik az eredményes gazdálkodásról. A Társaság munkavállalóival szemben a munkáltató jogok gyakorlása az igazgatóság feladata. A munkáltatói jogokat jelen Alapszabály felhatalmazása alapján a vezető tisztségviselők közül az igazgatóság vezérigazgatói munkakört is betöltő tagja gyakorolja. A vezérigazgatóval szembeni munkáltatói jogokat az igazgatóság gyakorolja Az igazgatóság tagjai a részvénytársaság közgyűlésén tanácskozási joggal vesznek részt A részvénytársaság számviteli törvény szerinti beszámolójának és az adózott eredmény felhasználására vonatkozó javaslatnak az előterjesztése az igazgatóság feladata Az igazgatóság az ügyvezetésről, a társaság vagyoni helyzetéről és üzletpolitikájáról legalább évente egyszer a közgyűlés, háromhavonta pedig a felügyelő bizottság részére jelentést készít Az igazgatóság gondoskodik a részvénytársaság üzleti könyveinek és részvénykönyvének szabályszerű vezetéséről A Társaság alapításának, az alapító okirat, alapszabály módosításának, a cégjegyzékbe bejegyzett jogoknak, tényeknek és adatoknak és ezek változásának, valamint törvényben előírt más adatoknak a cégbírósági bejelentése a vezető tisztségviselők kötelezettsége A vezető tisztségviselők kötelesek a részvényesek kérésére a társaság ügyeiről felvilágosítást adni, a társaság üzleti könyveibe és irataiba való betekintést lehetővé tenni. Ha e kérelemnek nem tesznek eleget, az érdekelt tag kérelmére a cégbíróság kötelezi a gazdasági társaságot a felvilágosításra, illetve a betekintés biztosítására. A részvényesek e jogának gyakorlása nem sértheti a gazdasági társaság üzleti érdekeit, illetve üzleti titkait Az igazgatóság köteles nyolc napon belül a felügyelő bizottság egyidejű értesítése mellett a szükséges intézkedések megtétele céljából a közgyűlést összehívni, ha tudomására jut, hogy 21
22 a) a részvénytársaság saját tőkéje a veszteség következtében az alaptőke kétharmadára csökkent, vagy b) saját tőkéje a Gt.-ben a részvénytársaság minimális alaptőkéjeként - meghatározott összeg alá csökkent, vagy c) a részvénytársaság fizetéseit megszüntette, és vagyona a tartozásokat nem fedezi. Ha a közgyűlést követő három hónapon belül a közgyűlés összehívására okot adó, és az a.) pontban meghatározott körülmény változatlanul fennáll, az alaptőke leszállítása a Gt (1) bekezdése alapján kötelező Az igazgatóság felelős a jogszabályon alapuló és a hatóságok részére történő bejelentések és adatszolgáltatások, illetve a hatóságokkal fennálló tájékoztatási kötelezettség teljesítéséért Az igazgatóság jogosult - a saját részvény megszerzésével, osztalékelőleg fizetésével, valamint az alaptőkének az alaptőkén felüli vagyon terhére saját hatáskörben történő felemelésével kapcsolatban közbenső mérleg elfogadására, amelyhez a felügyelő bizottság előzetes jóváhagyása szükséges Az igazgatóság a közgyűlés előzetes felhatalmazása nélkül megszerezheti a Társaság saját részvényét, ha a részvények megszerzésére a Társaságot közvetlenül fenyegető súlyos károsodás elkerülése érdekében, vagy a Társaságot megillető követelés kiegyenlítését célzó bírósági eljárás keretében kerül sor. 24. Felelősség 24.1 Az igazgatóság tagjai a Társaság ügyvezetését az ilyen tisztséget betöltő személyektől elvárható fokozott gondossággal, a Társaság érdekeinek elsődlegessége alapján kötelesek ellátni. A jogszabályok, az alapszabály, illetve a Társaság közgyűlése által hozott határozatok, illetve ügyvezetési kötelezettségeik vétkes megszegésével a Társaságnak okozott károkért a polgári jog szabályai szerint felelnek a Társasággal szemben. Az igazgatósági tagoknak az itt írt módon okozott kárért való felelőssége egyetemleges. Ha a kárt a Társaság igazgatóságának határozata okozta, mentesül a felelősség alól az igazgatósági tag, aki a döntésben nem vett részt, vagy a határozat ellen szavazott, és ezt a tényt a határozat meghozatalától számított tizenöt napon belül írásban a felügyelő bizottság tudomására hozta A Társaság felelős azért a kárért, amelyet az igazgatóság tagja e jogkörében eljárva harmadik személynek okozott Az igazgatóság tagjai a Társaság ügyeiről szerzett értesüléseiket üzleti titokként kötelesek megőrizni A Társaság jogutód nélküli megszűnése után az igazgatósággal szembeni kártérítési igényt a jogerős cégbírósági törléstől számított egy éven belül azok a részvényesek érvényesíthetik, akik a Társaság cégbírósági törlésének időpontjában részvényesi jogviszonyban álltak. A kártérítési igényt a részvényes a Társaság megszűnésekor felosztott vagyonból az őt megillető rész arányában érvényesítheti. 22